da fr en da eo en pl fr eo en cs en da en en nl de nn en es pl de fr de en es en da da sl da nl fr da da da da da da da da da da da fr en da eo en pl fr eo en cs en da en en nl de nn en es pl de fr de en es en da da sl da nl fr nb en da en en da da da da nb da da da da da da da da da da da vi da da nb da da da da da da da da da da da da da fr en en es de en en en da en en de da de nb de nb en da en nb en da da nb de da de da de en en en en en sv en da da da en da nb da da da de da de da en da en da da en
Kirschner Ure - på besøg hos reservatets urmager
Hvilken type sommerferie skal være din næste?
FRA LØRDAG TIL LØRDAG – LIDT OM UGEN...
Tag på historisk casino-rejse i Europa
Løsningen mod dine dybe linjer og rynker i...
Home Ure På besøg hos reservatets urreperatør – Kirschner Ure
På besøg hos reservatets urreperatør – Kirschner Ure
by Nicolai Klingenberg 12. juni 2012
written by Nicolai Klingenberg 12. juni 2012
Jeg slog vejen forbi reservatet, hvor Niels Kirschner huserer. Han ved et og andet om ure og blev for år tilbage omskolet til urmager. Bor du udenfor byen, og er der problemer med klokkeværket, så kan Niels være din redningsmand. Måske har han også et ur til dig, men kom med indenfor…
To-tre ned, og så tikker det hele.
Niels – kan du give os en kort baggrund for dit nuværende virke?
– Det med urene, er forholdsvis nyt – i en alder af 56 år, etablerede jeg Kirschner Ure. Det var tilbage i  2004. Jeg tog skridtet efter mange år i IT-branchen – jeg valgte simpelthen at realisere min hobby, som omhandlede vintage armbåndsure, samt antikke stueure.
Der var også noget med en omskoling…?
– Jeg har en teknisk baggrund som udlært finmekaniker, men i 2005 omskolede jeg mig ved Den Danske Urmagerskole i Ringsted, hvor jeg gennemførte Urmagerskolens grundforløb. Sideløbende har jeg som medlem af British Horological Institute fulgt en række kurser i England samt BHI’s Distance Learning uddannelse, som efter tre års forløb blev afsluttet med en eksamen i England og fører til titlen Watchmaker, GradBHI.
Har du nogensinde tænkt over, hvordan et urværk ser ud i XL?
Sådan ser det ud - en eksakt kopi af indmaden. Og det fungerer oven i købet.
Som andre “fagnørder” begejstres du oftest primært af urværkerne. Kan du give en top fem over de værker, du er mest glad for?
– Det er der noget om! Jeg bliver altid i godt humør, når jeg skiller et IWC fra perioden 1950 – 70, det er skøn teknik for en finmekaniker, der gemmer sig derinde.
Omega fra samme periode har også fine urværker, især Omega 30-serien. 30 står i øvrigt for diameteren på værkerne – det er guf at servicere disse værker, for de er enkle og logisk opbygget. Jaeger-LeCoultre har også meget fine værker, især Memovox’en med mekanisk alarm, som i øvrigt er en efterspurgt model. Reverso modellen fra 1928, der blev designet til polospillere er også en meget polær model, mens Master Controle modellerne markerer sig med deres nøjagtighed.
Universal Polrouter med microtor har et meget fint urværk, der blev designet til SAS piloterne, som begyndte at flyve storcirkel rute over Nordpolen til USA. Sidst, men ikke mindst har de tidlige Longines værker, som er  smukt opbygget og udført.
Racerrem med foldespænde - loving it!
Hvad går du selv med for tiden?
– Min egen samling tæller et Elvstrøm Lemania sejler-ur og et Maurice Lacroix chronograph, men det skifter. Hver gang jeg indkøber et fint ur, tænker jeg, det skal være urmagerens ur, men der skal jo også penge i kassen, så som regel bliver de gode ure videresolgt. Pt. er kronen på værket nok mit Elvstrøm sejler-ur, da min store fritidsinteresse er sejlsport.
Du er desuden en passioneret sejler – og du har et Elvström ur liggende. Hvad er historien bag det ur?
– Den kan ses herunder – eller i hvert fald lidt om uret…
Old school Elvström info - tryk for større foto
Er der et ur, du er på evig jagt efter?
– Jeg kunne godt tænke mig at få fat i et IWC Ingenieur, men det som sådan ikke en rigtig jagt.
Hvad er efter din mening den største forskel på tidligere tiders ure og dem, vi ser forlade fabrikkerne i dag?
– Efter min mening er den største forskel på ure fra “før” og nu nok den skønne enkelthed med sans for “etikken” i udseendet. I dag bliver urene større og større og med mange komplikationer, jeg har ofte kunder, som ikke aner, hvordan deres ur betjenes i alle deres funktioner.
Sejler-ure i flere afskygninger
Du overvejer at sammensætte dit eget ur ud fra et gammelt, men istandsat Heuer værk – hvornår vil man med lidt held kunne se det ur?
– Det er længerevarende projekt, som jeg ikke helt er kommet ordentligt i gang med, men mit Heuer projekt bliver nok igangsat en gang til vinter, når udelivet er mindre festligt. Planen er at få monteret værket i en større kasse og omdanne uret til et armbåndsur…
Et gammelt, men nyrestaureret Heuer værk
Forsiden af det gamle lommeur - bemærk kronens placering. Om den flyttes til "klokken 3", må tiden vise.
Hvad bør enhver mand vide om mekaniske ure?
– Han bør vide, at et mekanisk ur er bygget af aksler, hjul og drev, som drives at en optræksfjeder, mens hastigheden reguleres af en spiralfjeder, som svinger 18000-36000 gange i timen.
Var der ikke noget med, at Kirschner også sælger ure? Jo. Se nu for eksempel bare dette smukke Omega i guld...
Du finder Kirschner-URE på Fredensvej 50 i Charlottenlund, og der er åbent tirsdag, onsdag og torsdag fra 13 til 18. Det er altid en god idé at ringe, hvis du lægger vejen for, og nummeret er 20 20 14 11. Slutteligt findes der mere info  og flere ure på Kirschner Ures hjemmeside her <—
brugte ureElvstrøm Lemaniaeterna maticJaeger-LeCoultrekirschner ureMaurice Lacroix chronographniels Kirschnerurmager charlottelundurmager gentofteurservice
Gone biking – jeg er så glad for min cykel
You may also like
Oris Whale Shark Limited Edition – tjuhaj for...
Longines Legend Diver – en klassiker har fået...
Oris Carl Brashear cal. 401 – når bronze...
Omega Trésor Orbis – når uret giver synlig...
Omega De Ville Prestige – den kønneste model...
Longines Legend Diver bronze – julegaven til dig...
Oris Aquis Date Calibre 400 – en vaskeægte...
Panerai Radiomir Venti – et urfora fylder twenty
Omega Speedmaster Snoopy – en livredder fylder 50...
Longines Spirit – fortid møder nutid til lands,...
Save my name, email, and website in this browser for te next time I comment.
This site uses Akismet to reduce spam. Learn how your comment data is processed.
Bloggen samler nogle af mine oplevelser og møder med personlighedr og livsstil i bred forstand.
Hvilken type sommerferie skal være din næste?
FRA LØRDAG TIL LØRDAG – LIDT OM UGEN DER GIK – DEL 572
Facebook Instagram Youtube Email Soundcloud
@2017 - My-Pleasure. All Right Reserved. Udviklet af Grafikr
Ved at bruge hjemmesiden accepterer du brugen af cookies mere information Accepter
Cookie indstillingerne på denne hjemmeside er aktiveret for at give dig den bedste oplevelse. Hvis du fortsætter med at bruge hjemmesiden uden at ændre dine cookie indstillinger eller du klikker Accepter herunder, betragtes dette som din accept